Fruit amb símptomes lleus de malatia
La taca bacteriana dels fruiters de pinyol, provocada pel bacteri Xanthomonas arboricola pv. pruni és una plaga de quarantena a la UE que afecta tots els fruiters del gènere Prunus, com l'albercoquer, l'ametller, el cirerer, el nectariner, el presseguer i la prunera, així com també es pot trobar en plantes ornamentals i silvestres del mateix gènere com Prunus salicina, Prunus davidiana i Prunus laurocerasus.
Va ser descrita per primer cop als Estats Units l'any 1903 i avui en dia està àmpliament distribuïda per moltes zones de producció fructícola de tot el mon.
A Catalunya es va detectar per primer cop l'any 2008.
Aquest bacteri generalment afecta les fulles dels fruiters susceptibles, però també és capaç de causar danys als fruits de les plantes afectades.
La tipologia i severitat dels danys estan íntimament lligades a l'espècie, la varietat i les condicions meteorològiques existents en un determinat moment.
Els símptomes apareixen primer a les fulles i després poden fer-ho en els fruits.
Els danys varien segons l'espècie, la varietat, i les condicions meteorològiques.
En les fulles, es manifesta com unes petites taques d'1 a 5 mm de diàmetre, de forma irregular o angulosa, de color verd pàl·lid o groguenc, limitades pels nervis de la fulla, i es necrosen, amb més quantitat al voltant del nervi central i en la punta de la fulla.
El centre de la taca pot assecar-se i es desprèn (crivellat), les fulles s'esgrogueeixen (comença per la punta) i cauen prematurament, i poden produir una gran defoliació.
Els primers símptomes sobre els fruits poden aparèixer entre 3 i 5 setmanes de la caiguda de pètals en forma de petites taques de color verd clar i d'aspecte aquós que amb el temps es necrosen.
Les taques es van eixamplant i es poden combinar entre elles.
Els símptomes sobre les branques, en presseguer es poden presentar com a:
La supervivència en l'entorn físic és limitada en el temps i la supervivència en les fulles infectades del sòl és discutida.
La supervivència hivernal és en els borrons i les cicatrius de les fulles i en la prunera japonesa en els xancres.
Les primeres infeccions es donen al començament de la primavera si les condicions són favorables.
Després pot infectar els fruits joves.
La penetració és a través dels estomes o petites ferides.
Els primers danys apareixen uns 10 dies després de la penetració dels bacteris.
És necessària la presència d'aigua lliure per alliberar els bacteris.
Pluges freqüents i temperatures elevades (20-24oC) afavoreixen un desenvolupament ràpid de la malaltia.
Un temps fred i sec és desfavorable a la malaltia.
Cal tenir en compte les condicions que es puguin donar entre 4 i 6 setmanes després de la floració.
La propagació d'una explotació a la veïna de forma natural pot ser en alguns mesos.
Les propagacions a grans distàncies és a través de material vegetal infectat.
La utilització d'estris contaminats en els diferents treballs dispersen la malaltia en les parcel·les d'una explotació.
Hi ha diferent sensibilitat varietal a la malaltia.
Atès que no s'han trobat mètodes curatius eficaces per lluitar contra aquesta malaltia, resulta fonamental l'aplicació combinada de diferents mesures preventives destinades a evitar l'entrada i/o dispersió d'aquesta malaltia a les plantacions.
Per a evitar les possibles infeccions pel bacteri que es puguin produir a través de les ferides provocades per la caiguda natural de les fulles és recomanable la realització de tractaments fitosanitaris amb compostos cúprics.
Un avantatge afegit d'aquestes intervencions és que resulten eficaces en la prevenció i lluita contra altres patògens: Cytospora, Fusicoccum, Rovell, Cribat, Monilia...
En condicions ambientals de precipitacions o presència d'humitats altes és recomanable l'aplicació de productes cúprics.
Cal tenir en compte que en postfloració els productes cúprics sols estan autoritzats en ametller.
També podeu utilitzar el Bacillus subtilis 15,67% [WP] P/P